Hele ugen har museumsinspektør og arkæolog, Torben Sarauw, sammen med resten af holdet fra Nordjyllands Historiske lavet udgravninger på en mark i Gl. Skørping. Det har ført til store fund af bronze. - Det er meget stort. Vi har aldrig oplevet noget lignende, siger Torben Sarauw. Der er blevet fundet omkring 250 bronze-genstande, som Torben Sarauw vurderer til at stamme fra cirka 800 år før vores tidsregning. Han håber, at nogle af bronzerne kan udstilles på Lindholm Høje Museet. Udover at have fundet bronzer, har holdet bag udgravningen også fundet stolpehul og kogegruber, der muligvis stammer fra et hus fra samme tid.
Nordjyllands Historiske Museum lavede tidligere på ugen nogle bemærkelsesværdige fund. De fandt cirka 250 bronze-genstande på en mark i Gl. Skørping.